Jerry Lee Rice

Džeris Li Raisas (Jerry Lee Rice, g. 1962 m. spalio 13 d.) – profesionalus amerikietiškojo futbolo žaidėjas, 20 sezonų rungtyniavęs Nacionalinėje futbolo lygoje (NFL). Per ilgą karjerą laimėjo tris čempionatus su San Francisko „49ers“ klubu, taip pat žaidė Oklando „Raiders“, Sietlo „Seahawks“ ir Denverio „Broncos“ klubuose. Dėl puikių kamuolio gaudymo gebėjimų, pasiekimų rungtynėse ir daugybės rekordų pramintas „ Pasauliu “ (). Yra vertinamas kaip geriausias perdavimų gaudytojas NFL istorijoje ir vienas geriausių visų laikų žaidėjų. Oficialioje „Pro Football“ šlovės svetainėje jis įvardijamas kaip „produktyviausias gaudytojas NFL istorijoje, pasiekęs stulbinančių karjeros rezultatų“. 1999 m. „ The Sporting News “ sudarytame sąraše „100 geriausių futbolo žaidėjų“ įtrauktas antras po Džimo Brauno. Tuo tarpu 2010 m. NFL tinklo išleistame dokumentiniame seriale „The Top 100: The Best Players “ tituluotas geriausiu žaidėju NFL istorijoje.

Raisas keturis sezonus žaidė koledžo futbolą už Misisipės slėnio valstijos „Delta Devils “ ekipa ir jau tuomet pasižymėjo pagerindamas komandos kamuolio gaudymo rekordus. 1985 m. jis prisijungė prie „49ers“ klubo, kur buvo pasirinktas 16-uoju numeriu. Po blankaus naujokų sezono, kitą sezoną Raisas tapo vienu geriausių lygos žaidėjų. 1987 m. Raisas pasiekė daugiausiai pelnytų kamuolių per sezoną rekordą – 22 kartus per sutrumpintą dvylikos rungtynių sezoną. 1988 ir 1989 m. laimėjo pirmenybes ir buvo įvertintas kaip vertingiausias buvusio čempionato žaidėjas. Raisas užmezgė ryšius su gynėjais Džo Montana ir Styvu Jangu, kurie taip pat laikomi vienais geriausių NFL istorijoje, ir šie Raisui padėjo šešis kartus pirmauti lygoje tiek pagal gautų jardų, tiek šešiataškių įvarčių skaičių bei du kartus - pagal kamuolių sugavimų skaičių.

Raisas laimėjo trečiąjį „Supertaurės“ turnyrą 1994 m. ir buvo apdovanotas antrojo Metų įžaidėjo apdovanojimu. 2001 m. San Francisko komanda iškeitė jį į „Raiders“, kur Raisas komandai padėjo patekti į Trisdešimt septintąją Supertaurės turnyrą, kur Raiders buvo nugalėta Tampa Bay Buccaneers komandos. Tai turėjo įtakos anksčiau nepriekaištingai Raiso statistikai Supertaurės varžybose. 2004 m. sezono viduryje „Raiders“ jį iškeitė į „Seahawks“, šiame klube jis ir baigė paskutinį sezoną, prieš tai trumpam pasirašęs sutartį su „Broncos“. Iš profesionalaus futbolo pasitraukė prieš pat 2005 metų sezono pradžią.
 Šaltiniai 

Kategorija:JAV sportininkai
Kategorija:Amerikietiškasis futbolas